
БЕЗПЛАТНИ ПРЕДСТАВЛЕНИЯ ЗА ВСИЧКИ ДЕЦА В СТОЛИЧЕН КУКЛЕН ТЕАТЪР 
[bookmark: _GoBack]В „Седмицата на бащата“ малчуганите влизат без пари, плащат само татковците


Столичният куклен театър ще зарадва всички деца с безплатни представления на 14 и 15 ноември (събота и неделя). Условието е те да влизат в театъра, придружени само от своите татковци. Билетите за бащите ще са на цени от 5 и 6 лева, в зависимост от местата.
Инициативата е част от Кампанията „Да бъдеш баща”, която театърът подкрепя за втора поредна година. Кампанията, зад която застават Фондация „Лале” и 10 граждански организации цели да постави фокус върху ползите от активното участие на татковците в живота на децата и семейството и изграждането на една среда без насилие и пълноценно развитие на детето.
Промоцията за деца и татковци е валидна и за двата салона на театъра – на ул. „Гурко” 14 и бул. „Янко Сакъзов” 19. По време на кампанията, на 14 ноември те ще могат да гледат представленията "Жабокът принц" (10.30 и 12.00 ч., салон „Гурко“), "Вампирова булка“ (16.30 ч., салон „Гурко“) и „Аладин“ (10.30 и 12.00 ч., салон „Я. Сакъзов“). На 15 ноември се играят „Снежната кралица“ (10.30 и 12.00 ч., салон „Гурко“) и „Трите прасенца“ (10.30 и 12.00 ч., салон „Я. Сакъзов“). 	

